Goreyê xebera Ajansê Mezopotamya (MA) ciwanê bi namayê Bariş Çakanî (20) yo ke qezaya Patnosî ya Agirî ra bi, wexto ke muzîkê kurdkî goştarî kerdêne saete 22:30 de taxa Alsancakî ya qezaya Etîmesgutî ya Anqara de zerrîya xo ra ame kardkerdene û dinyaya xo bedilnaye.
Goreyê zanayîşanê ke keyeyî ra ameyî girewtene, Çakan seba ke şoro parke ke embazan xo reyde ronişo, rayîr de muzîkê kurdkî goştarî keno û koma bi 3 kesan hêrişê ci kena. Ame zanayene ke kesê ke hêrişê Çakan û embazanê ci kerdî nufusê Yozgat, Kirikkale û Tokatî de qeydkerde yê. Derheqê nasnameyê sûcdaran de zanayîşêk nêame destvistene.
Netîceya hêrişî de Çakan zerrîya xo ra birîndar bîye û cayê serebûtî de dinyaya xo bedilnaye. Ame zanayene ke 3 hêrişkerî zî serebûtî ra dima ameyî destbend kerdene. Dogan Çakanî da zanayene ke cenazaya dezayê ci ewro do bêra definkerdene û pare kerd ke ê wextêk reyna seba ke muzîkê kurdkî goştarî kerdêne bîyî hedefê hêrişan.
